હાર્દિકે આગળ કહ્યું કે, મેં ભારતના બંધારણોના જાણકાર સાથે વાતો કરી છે અને જાતે પણ બંધારણને લગતા અમુક પુસ્તકો વાંચી જરૂરી માહિતી મેળવી છે. ક્યાંય એવો ઉલ્લેખ નથી કે બંધારણીય રીતે 50 ટકાથી વધુ અનામત ન મળી શકે. અનામત ચોક્કસ મળી શકે છે. ભાજપે અનામતની માંગણી સામે જે વિકલ્પો આપ્યા હતા, એમાં તેમણે માત્ર સમાજમાં વર્ગ વિગ્રહ ઊભો કરવાનો પ્રયત્ન કર્યો હતો. આથી જ અમે કોંગ્રેસની ફોર્મ્યૂલા સાંભળી, સમજી છે અને હવે સમાજ અને સંસ્થાના મોભીઓ સાથે વાત કરીને આગળ શું આયોજન હોવું જોઇએ એ નક્કી કરીશું. બાકી આવનારા દિવસોમાં અનામત માટેની, સમાજના ભલા માટેની લડાઇ તો ચાલુ જ રહેશે.